Lazarevskojė
Lazarevskojė (rus. Лазаревское) – kurortas Rusijoje, Krasnodaro krašte, Juodosios jūros pakrantėje, prie Psezuapsės upelio; įeina į Sočio miesto sudėtį. Rajono centras. Yra geležinkelio stotis, praeina Sočio–Džubgos plentas. Turi 14 km jūros pakrantės. Veikia dvi stačiatikių cerkvės, ligoninė, vaikų ligoninė, universiteto padalinys, gausu sanatorijų, viešbučių, yra 2 vandens parkai, delfinariumas.